BOSANSKO-PODRINJSKI KANTON GORAŽDE

MINISTARSTVO ZA URBANIZAM, PROSTORNO

UREĐENJE I ZAŠTITU OKOLINE

**Kantonalni stambeni fond**

**objavljuje**

**JAVNI POZIV**

**za podnošenje zahtjeva za kupovinu stana u objektu**

**„Lamela H2-Zgrada za mlade“ u Goraždu**

1. **PRAVO UČEŠĆA**

Pravo na kupovinu stana imaju sva lica u stanju stambene potrebe definisana članovima 4. i 42. Zakona o mladima Federacije BiH (“Sl. Novine Federacije BiH” broj:36/10).

1. **PREDMET KUPOVINE**

Predmet kupovine je 38 stambenih jedinica koje će biti sagrađene u stambeno-poslovnom objektu “Lamela H2- Zgrada za mlade” u ul. 43 drinske brigade bb u Goraždu a po strukturi su:

1. 7 stambenih jedinica projektovane površine 78,60 m2
2. 7 stambenih jedinica projektovane površine 64,77 m2
3. 7 stambenih jedinica projektovane površine 51,20 m2
4. 7 stambenih jedinica projektovane površine 59,02 m2
5. 7 stambenih jedinica projektovane površine 54,10 m2
6. 1 stambena jedinica projektovane površine 47,38 m2
7. 1 stambena jedinica projektovane površine 51,85 m2
8. 1 stambena jedinica projektovane površine 56,59 m2
9. **PRAVO KUPOVINE**

Licu koje stekne pravo na kupovinu stana na osnovu konačne rang liste sačinjene na osnovu ovog Javnog poziva Ministarstvo za urbanizam, prostorno uređenje i zaštitu okoline Bosansko-podrinjskog kantona Goražde - Kantonalni stambeni fond će ponuditi kupoprodajni ugovor u roku od petnaest dana po pravosnažnosti te liste.

Podnosilac zahtjeva za kupovinu stana koji na osnovu konačne rang liste stekne pravo na kupovinu stana može kupiti stan koji svojom strukturom i površinom zadovoljava stambene potreba za određeni broj članova njegovog porodičnog domaćinstva.

Odgovarajućim stanom, s obzirom na broj clanova porodicnog domaćinstva, smatraju se:

* za domaćinstvo od jedan do dva clana stambene jedinice pod rednim brojem 3,6 i 7 iz poglavlja II ovog javnog poziva,
* za domaćinstvo od tri do pet clanova stambene jedinice pod rednim brojem 2,4, 5 i 8 iz poglavlja II ovog javnog poziva,
* za domaćinstvo preko pet clanova stambena jedinica pod rednim brojem 1. iz poglavlja II ovog javnog poziva,

Prednost pri izbori odgovarajuće stambene jedinice kao i etaže na kojoj se on nalazi imaju podnosioci zahtjeva za kupovinu stana koji imaju veći broj bodova i prednost na konačnoj rang listi.

U slučaju jednakog broja bodova prednost na rang listi daje se podnosiocu zahjeva za kupovinu stana koji je dobio više bodova prema redoslijedu kriterija iz člana 10. Pravilnika, a ako i u tom slučaju podnosioci zahtjeva imaju isti broj bodova prednost ima podnosilac koji je dobio više bodova prema redoslijedu kriterija iz člana 11. Pravilnika.

A ako i dalje dva ili više podnosilaca imaju identičan broj bodova po svim kriterijima iz Javnog poziva i Pravilnika o utvrđivanju uslova i kriterija za prodaju stanova u stambeno-poslovnom objektu „Lamela H2- Zgrada za mlade“ u Goraždu prednost će se utvrditi “abecednim redom početnih slova prezimena podnosioca zahtjeva”.

1. **USLOVI KUPO-PRODAJE**

Stanovi iz Poglavlja –II ovog Javnog poziva prodavat će se po slijedećim uslovima:

|  |  |  |
| --- | --- | --- |
| **R/B** | **USLOVI** | **NAČIN KUPOVINE** |
|  | CIJENA | do 900 KM |
|  | NAČIN PLAĆANJA | Gotovinom ili na kredit odobren kod izabrane banke |
|  | KAMATNA STOPA | manja od 6% |
|  | PERIOD OTPLATE | 180-240 mjeseci |
|  | KOLATERAL | Hipoteka na kupljenu stambenu jedinicu i eventualno 1 sudužnik |
|  | BANKARSKE USLUGE | Maksimalno 1% od kupoprodajne vrijednosti stana |

1. **KRITERIJI**

Kriteriji za provjeru formalne ispravnosti i vrednovanje prispjelih zahtjeva utvrđeni su, Pravilnikom o utvrđivanju uslova i kriterija za prodaju stanova u stambeno-poslovnom objektu „Lamela H2-Zgrada za mlade “ uGoraždu i ovom Javnom pozivu, a to su:

1. **Opšti kriterji i**
2. **Posebni kriterji**
3. **Opšti kriteriji:**
4. Da su državljani BiH, što se dokazuje uvjerenjem o državljanstvu,
5. Da najmanje tri godine prije dana podnošenja zahtjeva, imaju stalno prebivalište na teritoriji Bosansko-podrinjskog kantona Goražde, što se dokazuje uvjerenjem o kretanju izdato od nadeležne službe MUP-a BPK Goražde,
6. Da u godini u kojoj se podnosi zahtjev nemaju navršenih više od 35 godina starosti, što se dokazuje izvodom iz matične knjige rođenih i
7. Da na teritoriji BiH nemaju rješeno stambeno pitanje, što se dokazuje

* posjedovnim listom za sve članove porodičnog domaćinstva sa kućne liste izdatim od opštinskih službi svih opština u kojima je podnosilac zahtjeva bilo kada imao stalno prebivalište,
* izvodom i zemljšno knjižnog ureda za sve članove porodičnog domaćinstva sa kućne liste iz svih opština u kojima je podnosilac zahtjeva bilo kada imao stalno prebivalište i
* potvrdom izdatom od upravitelja stambenog fonda na području BPK-a Goražde (“Goraždestan”doo Goražde) da podnosilac zahtjeva niti članovi njegovog porodičnog domaćinstva sa kućne liste nisu evidentirani kao nosioci stanarskog prava na nekom od stanova na području BPK-a Goražde.

1. **Posebni uslovi i kriteriji za određivanje broja bodova i utvrđivanje rang liste podnosilaca zahtjeva za kupovinu stana su:**
2. Stepen stručne spreme i
3. Broj članova porodičnog domaćinstva
4. **Stepen stručne spreme:**

Podnosioci zahtjeva za kupovinu stana i svi punoljetni članovi njegovog porodičnog domaćinstava po osnovu stepena stručne spreme ostvaruju slijedeći broj bodova:

* Doktor nauka ili doktor u struci (Bolonja) 30 bodova
* Magistar ili master (Bolonja) 25 bodova
* VSS ili Bakalaureat (Bolonja) 20 bodova
* VŠS 15 bodova
* SSS 10 bodova
* NK 5 bodova

Stručna sprema se dokazuje orginalom ili ovjerenom kopijom odgovarajuće diplome, svjedočanstva ili uvjerenja.

1. **Broj članova porodičnog domaćinstva:**

* Za svakog punoljetnog člana porodičnog domaćinstva računajući i podnosioca **2 boda**
* Za svakog maloljetnog člana porodičnog domaćinstva **5 boda**

Članovima porodičnog domaćinstva smatraju se samo bračni drug, djeca rođena u braku i van braka i usvojenici, što se dokazuje slijedećim dokumentima:

1. Kućnom listom ovjerenom od nadležnog organa,
2. Izvodom iz matične knjige vjenčanih za bračnog druga i
3. Izvodom iz matične knjige rođenih za sve članove porodičnog domaćinstva sa kućne liste.
4. **PODNOŠENJE ZAHTJEVA**

Podnosioci zahtjeva za kupovinu stana svoje zahtjeve podnose na slijedeću adresu: “**Komisijia za razmatranje zahtjeva za kupovinu stana u stambeno-poslovnom objektu “Lamela H2 –Zgrada za mlade” ul. 1.slavne višegradske brigade 2a 73000 Goražde,** u roku od 15 dana počev od dana prve objave ovog Javnog poziva na službenoj oglasnoj ploči Bosansko-podrinjskog kantona Goražde i sredstvima javnog informisanja (“RTV BPK” Goražde).

Neblagovremeni zahtjevi će zaključkom biti odbijeni i neće se razmatrati.

Ovaj javni poziv će biti objavljen na službenoj oglasnoj pločo Bosansko-podrinjskog kantona Goražde 15 dana počev od dana njegove prve objave u sredstvima javnog informisanja i službenoj veb stranici Bosansko-podrinjskog kantona Goražde [www.bpkg.gov.ba](http://www.bpkg.gov.ba).

Sve dodatne informacije mogu se dobiti u Kantonalnom stambenom fondu BPK-a Goražde na telefon 038/222-321. Kontakt osoba je Ahmed Šunja.

1. **PRAVNA POUKA**

Prijedlog konačne rang liste za kupovinu stana objavljuje se na oglasnoj ploči Bosansko-podrinjskog kantona Goražde u trajanju od 15 dana.

Na prijedlog konačne rang liste podnosilac zahtjeva moze podnijeti pismeni prigovor u roku od 15 dana od dana objavljivanja liste na oglasnoj ploči.

Prigovor se podnosi Ministru za urbanizam, prostorno uređenje i zaštitu okoline Bosnsko-podrinjskog kantona Goražde.

Ministarstvo zadržava pravo da putem svojih službi izvrši provjeru svih podataka i činjenica vezanih za ovaj Javni poziv.

Goražde, 18.04.2014 godine

**M I N I S T R I C A**

*Biljana Simić dipl.ing.građ.*